ส.อ.ท.เผยยอดส่งออกรถยนต์ ก.ค.58 เพิ่มขึ้น 11.52% มาที่ 102,359 คัน
ส.อ.ท.เผยยอดส่งออกรถยนต์ ก.ค.58 เพิ่มขึ้น 11.52% มาที่ 102,359 คัน
25 ส.ค. 2558

นายสุรพงษ์ ไพสิฐพัฒนพงษ์ รองประธานและโฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย(ส.อ.ท.) เปิดเผยว่า ในเดือนก.ค. ส่งออกรถยนต์ 102,359 คัน เพิ่มขึ้น 11.52% จากเดือน ก.ค.57 เนื่องจากมีการส่งออกรถกระบะรุ่นใหม่และการส่งออกรถอีโคคาร์ยังเติบโตดี โดยมีมูลค่าการส่งออก 49,458.81 ล้านบาท เพิ่มขึ้น 13% จากเดือน ก.ค.57
ขณะที่การส่งออกรถยนต์ในช่วง 7 เดือนแรกของปีนี้(ม.ค.-ก.ค.58) มียอดส่งออกรวม 678,432 คัน เท่ากับ 99.27% ของการผลิตเพื่อส่งออก โดยส่งออกเพิ่มขึ้นจากช่วงเดียวกันของปีก่อน 4.08% คิดเป็นมูลค่าการส่งออก 314,122.11 ล้านบาท เพิ่มขึ้น 1.86% จากช่วงเดียวกันของปีก่อน